CELEX: 62021CN0450
Language: fi
Date: 2021-07-20 00:00:00
Title: Asia C-450/21: Ennakkoratkaisupyyntö, jonka Tribunale ordinario di Vercelli (Italia) on esittänyt 20.7.2021 – UC v. Ministero dell’Istruzione

18.10.2021   
            
            
               FI
            
            
               Euroopan unionin virallinen lehti
            
            
               C 422/6
            
         
      Ennakkoratkaisupyyntö, jonka Tribunale ordinario di Vercelli (Italia) on esittänyt 20.7.2021 – UC v. Ministero dell’Istruzione
      (Asia C-450/21)
      (2021/C 422/09)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale ordinario di Vercelli
      
         Pääasian asianosaiset
      
      
         Kantaja: UC
      
         Vastaaja: Ministero dell’Istruzione
      
         Ennakkoratkaisukysymykset
      
      
                  1)
               
               
                  Onko 28.6.1999 annetun neuvoston direktiivin 1999/70/EY (1) liitteessä olevan 18.3.1999 tehdyn määräaikaista työtä koskevan puitesopimuksen 4 lausekkeen 1 kohtaa tulkittava siten, että se on esteenä sellaiselle lain nro 107/2015 1 §:n 121 momentin kaltaiselle kansalliselle säännökselle, jossa nimenomaisesti poissuljetaan tietyn 500 euron palkanlisän tunnustaminen ja maksaminen Ministero dell’istruzionen (opetusministeriö) määräaikaisessa palvelussuhteessa olevalle opetushenkilöstölle, koska tämä palkanlisä on ainoastaan vakinaiselle henkilöstölle kouluttautumista ja täydennyskoulutusta varten myönnettävä lisä?
               
            
                  2)
               
               
                  Onko lain nro 107/2015 1 §:n 121 momentissa ja asetuksen nro 22/2020 2 §:ssä tarkoitetun sähköisen ostokortin (opettajan sähköinen ostokortti) kaltainen 500 euron vuosittainen palkanlisä, joka on tarkoitettu ammattipätevyyden kehittämiseen liittyvien koulutustuotteiden ja -palvelujen hankintaan ja yhteyspalvelujen hankintaan, katsottava kuuluvan 18.3.1999 tehdyn määräaikaista työtä koskevan puitesopimuksen 4 lausekkeen 1 kohdassa mainittuihin työehtoihin?
               
            
                  3)
               
               
                  Mikäli katsotaan, että tällainen korvaus ei kuulu edellä mainittuihin työehtoihin, onko 18.3.1999 tehdyn määräaikaista työtä koskevan puitesopimuksen 6 lauseketta, luettuna yhdessä [EY-]sopimuksen 150 artiklan, Euroopan unionin perusoikeuskirjan 14 artiklan ja Euroopan sosiaalisen peruskirjan 10 artiklan kanssa, tulkittava siten, että se on esteenä sellaiselle lain nro 107/2015 1 §:n 121 momentin kaltaiselle kansalliselle säännökselle, jonka mukaan vain työntekijöillä, joilla on toistaiseksi voimassa oleva työsopimus tai työsuhde, on mahdollisuus saada rahoitusta kouluttautumiseen huolimatta siitä, että viimeksi mainittujen tilanne on rinnastettavissa määräaikaisten opettajien tilanteeseen?
               
            
                  4)
               
               
                  Onko [unionin] oikeuden voimassa olevien yhdenvertaisuutta, yhdenvertaista kohtelua ja syrjintäkieltoa työssä ja ammatissa koskevien yleisten periaatteiden, jotka vahvistetaan Euroopan unionin perusoikeuskirjan 20 ja 21 artiklassa, direktiivissä 2000/43/EY (2) ja direktiivissä 2000/78/EY (3) sekä direktiiviin [1]999/70/EY sisältyvän Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 4 lausekkeessa, direktiivin [19]90/70 soveltamisalalla tulkittava siten, että ne ovat esteenä sellaiselle lain nro 107/2015 1 §:n 121 momentin kaltaiselle kansalliselle säännökselle, jonka mukaan on sallittua kohdella epäedullisemmin ja syrjiä työehtojen ja kouluttautumismahdollisuuksien osalta opettajia, joiden tilanne on työn sisällön ja työehtojen osalta rinnastettavissa vakinaisten opettajien tilanteeseen ja jotka ovat suorittaneet samoja työtehtäviä ja joilla on sama opetuskokemuksen kautta saavutettu, samassa kansallisessa lainsäädännössä yhdenvertaiseksi tunnustettu oppiainekohtainen, pedagoginen, metodologis-didaktinen, organisatorinen, ihmissuhdetaitoihin liittyvä sekä tieteellinen pätevyys, yksinomaan sen vuoksi, että heidän työsuhteensa on määräaikainen?
               
            
                  5)
               
               
                  Onko 18.3.1999 tehdyn määräaikaista työtä koskevan puitesopimuksen 6 lauseketta, luettuna [unionin] oikeuden voimassa olevien yhdenvertaisuutta, yhdenvertaista kohtelua ja syrjintäkieltoa työssä ja ammatissa koskevien yleisten periaatteiden ja Euroopan unionin perusoikeuskirjan 14, 20 ja 21 artiklassa vahvistettujen perusoikeuksien valossa ja niitä noudattaen, tulkittava siten, että se on esteenä sellaiselle lain nro 107/2015 1 §:n 121 momentin kaltaiselle kansalliselle säännökselle, jonka mukaan vain vakinaisessa työsuhteessa olevilla työntekijöillä on mahdollisuus kouluttautumiseen?
               
            
         (1)  Euroopan ammatillisen yhteistyöjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).
      
         (2)  Rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annettu neuvoston direktiivi 2000/43/EY (EYVL 2000, L 180, s. 22).
      
         (3)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL 2000, L 303, s. 16).